
Skladno z novim odlokom Vlade RS, se od ponedeljka, 20. 4. 2020, dalje na prostem oziroma odprtih javnih krajih v občini prebivališča dovoljujejo nekatere športno-rekreacijske dejavnosti individualnega značaja, seveda ob upoštevanju ohranjanja varne razdalje do drugih oseb. Ker še vedno obstaja velika nevarnost okužbe z virusom SARS-Cov-19, smo dolžni vsi, tako zaposleni v Javnem zavodu Šport Ljubljana, kot tudi obiskovalci strogo in dosledno upoštevati pravila obnašanja na športnih površinah in ob njih. V primeru kakršnih koli nespoštovanj spodaj navedenih pravil, lahko zaposleni prepove nadaljnje zadrževanje na objektu in zahteva odstranitev. 

PRAVILA OBNAŠANJA NA 
POVRŠINAH ZA ATLETIKO V PARKU ŠIŠKA:

1. Potrebno je upoštevati novi odlok Vlade RS z dopisne seje z dne 15. 4. 2020, s katerim se odpirajo nekatere športno-rekreacijske dejavnosti individualnega značaja, ob upoštevanju ohranjanja varne razdalje do drugih oseb;
1. Z veljavnim odlokom Vlade RS o prepovedi prehajanja med občinami, je tekališče atletskega stadiona namenjeno uporabi samo meščanom s stalnim ali začasnim prebivališčem v Ljubljani. 
1. V skladu z vladno uredbo vas obveščamo, da je ob VSTOPU NA STADION NUJNA ZAŠČITA USTNEGA IN NOSNEGA PREDELA za vse, ki bodo imeli kakršenkoli kontakt z zaposlenimi.
1. V pokrite prostore stadiona obiskovalcem, razen zaposlenih v JZŠL, ni dovoljeno vstopati. Garderobe, sanitarije in ostali skupni prostori so zaklenjeni in obiskovalcem niso na voljo. 
1. [bookmark: _Hlk37958096]Obvezna razdalja med obiskovalci (atleti, trenerji, vaditelji) na vseh delih stadiona mora znašati vsaj 3 m. Upoštevanje minimalne priporočene razdalje velja tudi za odlaganje osebnih stvari (nahrbtnik, torba, oprema, pijača,ipd)
1. Dovoljeno je uporabljati samo površino s tartansko podlago. Uporaba travnata površine nogometnega igrišča v kakršnikoli obliki ni dovoljena.
1. Vadba na stadionu poteka posamično. Organizirane skupinske vadbe niso dovoljene. Prav tako ni dovoljena vadba skoka v višino, v daljino in skoka s palico.
1. Na stadionu se lahko istočasno nahaja maksimalno 40 obiskovalcev (atletov, trenerjev, vaditeljev).
1. Prihod atleta ali atletinje, ki mora priti na stadion že oblečen za vadbo, naj bo največ 5 minut pred začetkom vadbe.
1. Obiskovalci naj imajo s seboj primerno obliko razkužila (pršilo, gel, robčki) in ga po potrebi uporabljajo.
1. Pred in po končani uporabi atletskih naprav (bloki, ovire, …), je potrebno vsa orodja/opremo, ki ste jo uporabljali, dezinficirati.
1. Pred in po vadbi druženje in posedanje pred objektom ni dovoljeno. Po končani vadbi naj obiskovalci čim prej zapustijo območje stadiona.
1. JZŠL si pridržuje pravico, da kršenje pravil ustrezno sankcionira in izreče kršitelju začasno ali trajno prepoved vadbe;
1. Lepo prosimo vse, ki ste bolni ali imate simptome COVID 19, da preventivno ostanete doma in ne obiskujete stadiona;
1. Ker je to tudi obdobje alergij, naprošamo vse, da v primeru kašlja ali kihanja poskrbite za ustrezno higieno in uporabljene robčke odnašate s seboj z igrišča in jih ne puščate na stadionu ali mečete v koše za smeti;
1. [bookmark: _GoBack]Od srede, 22. 4. 2020, naprej bo stadion v Šiški odprt od ponedeljka do petka od 10. do 18. ure;
1. O aktualnem dogajanju vas bomo sproti obveščali, vsa aktualna obvestila bodo objavljena na naši spletni strani in na Facebooku profilu Javnega zavoda Šport Ljubljana;
1. Skupaj moramo na športnih površinah poskrbeti za varnost vseh zaposlenih in obiskovalcev, na vseh nas pa je, da dosledno upoštevamo navodila in smo odgovorni do sebe in naše okolice. Vsi naši prostori in predmeti bodo večkrat na dan razkuženi, razkužite roke tudi sami;
1. Ukrepi veljajo do preklica. 

